<classify> CHAMA cha Wafanyakazi wa Malori Tanzania Chawamata kimeendesha uchangiaji damu kwa ajili ya kuwasaidia majeruhi wa ajali ya moto uliosababishwa na lori la mafuta lililopinduka mkoani Morogoro na kuuwa watu wanaokadiriwa kufi kia 95.Akizungumza jijini Dar es Salaam jana, Katibu Mkuu wa Chawamata, Greyson Wimule, alisema uchangiaji huo wa damu ulifanyika jana katika Hospitali ya Taifa Muhimbili, Dar es Salaam.Alisema lengo lao ni kusaidia kutatua tatizo la uhaba wa damu inayohitajika kwa ajili ya majeruhi hao na wagonjwa wengineo hospitalini hapo.Pamoja na msisitizo kwa jamii unaotolewa kila siku kuchangiaji damu, tumeona ni vyema tukaandaa utaratibu huu kwa haraka ili kuwasaidia majeruhi wa ajali ya moto ili waweze kurejea katika hali zao za kawaida.Tumefanya hivi ikizingatiwa na sisi tumeguswa na ajali hiyo kwani imepoteza mwanachama wetu, hivyo kwa umoja wetu tukaona ni vyema kuungana na wenzetu katika hatua hii muhimu ili kuokoa maisha ya majeruhi, alisema Wimule.Katibu wa usalama barabarani wa chama hicho, Angetile Mwakisyala, amewaomba wananchi kujitokeza kwa wingi kuchangia damu ili kuokoa maisha ya majeruhi hao waliopatwa na mkasa huo Agosti 10, mkoani Morogoro.Aliitaka jamii kujenga utamaduni wa kujitolea kuchangia damu kila wakati ili kuokoa maisha ya wagonjwa waliopo hospitalini badala ya kusubiri majanga kama hayo yatokee.  <topic>: KITAIFA 